Departamentul nostru de garderobă produce în fiecare sezon mii de: costume, accesorii pentru cap, pantofi, cizme și alte accesorii. Costumele de dans ale spectacolului Shen Yun se bazează în cea mai mare parte pe îmbrăcămintea tradițională a diferitelor dinastii din China, ținuta unică a peste 50 de grupuri minoritare care trăiesc în China și însemnele regalităţii divinităților din folclor și mitologie. Acestea sunt apoi adaptate pentru a le face potrivite pentru spectacolul de dans. În procesul de creație, artiștii de costume Shen Yun colectează și fac referințe la nenumărate modele tradiționale. De la veşmintele eterice ale fecioarelor cerești până la straiele de dragon ale împăratului şi până la pantofii cu flori plini de graţie, fiecare piesă este realizată manual în Statul New York (S.U.A.) și croită individual.